CELEX: 32010R0413
Language: sk
Date: 2010-05-12 00:00:00
Title: Nariadenie Komisie (EÚ) č. 413/2010 z 12. mája 2010, ktorým sa menia a dopĺňajú prílohy III, IV a V k nariadeniu Európskeho parlamentu a Rady (ES) č. 1013/2006 o preprave odpadu s cieľom zohľadniť zmeny prijaté na základe rozhodnutia Rady OECD C(2008) 156 (Text s významom pre EHP)

13.5.2010   
            
            
               SK
            
            
               Úradný vestník Európskej únie
            
            
               L 119/1
            
         NARIADENIE KOMISIE (EÚ) č. 413/2010
   z 12. mája 2010,
   ktorým sa menia a dopĺňajú prílohy III, IV a V k nariadeniu Európskeho parlamentu a Rady (ES) č. 1013/2006 o preprave odpadu s cieľom zohľadniť zmeny prijaté na základe rozhodnutia Rady OECD C(2008) 156
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1013/2006 zo 14. júna 2006 o preprave odpadu (1), a najmä na jeho článok 58 ods. 1 písm. a),
   keďže:
   
               (1)
            
            
               Pracovná skupina pre predchádzanie vzniku odpadu a jeho recykláciu (WGWPR) Organizácie pre hospodársku spoluprácu a rozvoj (OECD) súhlasila na svojom ôsmom zasadnutí v decembri 2005 s objasnením znenia položky B1030 prílohy IX k Bazilejskému dohovoru. Zmena a doplnenie uvedenej položky sa prijalo na základe rozhodnutia Rady OECD C(2008) 156 a je ešte potrebné schváliť ho v rámci Bazilejského dohovoru. Toto objasnenie je vhodné zahrnúť do právnych predpisov Únie, zatiaľ čo sa očakáva súhlas konferencie zmluvných strán Bazilejského dohovoru a zmena a doplnenie prílohy V k nariadeniu (ES) č. 1013/2006.
            
         
               (2)
            
            
               WGWPR Organizácie pre hospodársku spoluprácu a rozvoj súhlasila na svojom 11. zasadnutí v apríli 2008 so zmenou a doplnením znenia položky AA010 v žltom zozname OECD týkajúcom sa odpadov. Zmena a doplnenie uvedenej položky sa prijalo na základe rozhodnutia Rady OECD C(2008) 156. Z tohto dôvodu je vhodné zahrnúť uvedenú zmenu a doplnenie do právnych predpisov Únie.
            
         
               (3)
            
            
               Nariadenie (ES) č. 1013/2006 by sa preto malo zodpovedajúcim spôsobom zmeniť a doplniť.
            
         
               (4)
            
            
               Opatrenia ustanovené v tomto nariadení sú v súlade so stanoviskom výboru zriadeného podľa článku 18 smernice Európskeho parlamentu a Rady 2006/12/ES (2),
            
         PRIJALA TOTO NARIADENIE:
   Článok 1
   Prílohy III, IV a V k nariadeniu (ES) č. 1013/2006 sa menia a dopĺňajú v súlade s prílohou k tomuto nariadeniu.
   Článok 2
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 12. mája 2010
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 190, 12.7.2006, s. 1.
   
      (2)  Ú. v. EÚ L 114, 27.4.2006, s. 9.
   
      PRÍLOHA
      Prílohy III, IV a V k nariadeniu (ES) č. 1013/2006 sa menia a dopĺňajú takto:
      
                  1.
               
               
                  V časti I prílohy III sa tretí odsek nahrádza takto:
                  „Na účely tohto nariadenia:
                  
                              a)
                           
                           
                              každý odkaz na zoznam A, ktorý je uvedený v prílohe IX k Bazilejskému dohovoru, sa pokladá za odkaz na prílohu IV k tomuto nariadeniu;
                           
                        
                              b)
                           
                           
                              v položke B1020 Bazilejského dohovoru pojem ‚v kompaktnej forme‘ zahŕňa všetky kovové nedisperzné (3) formy šrotu uvedené v tejto položke;
                           
                        
                              c)
                           
                           
                              znenie položky B1030 Bazilejského dohovoru je takéto: ‚Zvyšky obsahujúce žiaruvzdorné kovy‘;
                           
                        
                              d)
                           
                           
                              časť položky B1100 Bazilejského dohovoru, ktorá odkazuje na ,Trosky zo spracovania ‚medi‘ atd. sa neuplatňuje a namiesto nej sa uplatňuje položka (OECD) GB040 v časti II;
                           
                        
                              e)
                           
                           
                              položka B1110 Bazilejského dohovoru sa neuplatňuje a namiesto nej sa uplatňujú položky (OECD) GC010 a GC020 v časti II;
                           
                        
                              f)
                           
                           
                              položka B2050 Bazilejského dohovoru sa neuplatňuje a namiesto nej sa uplatňuje položka (OECD) GG040 v časti II;
                           
                        
                              g)
                           
                           
                              odkaz v položke B3010 Bazilejského dohovoru na odpady z fluórovaných polymérov sa považuje za položku zahŕňajúcu aj polyméry a kopolyméry fluórovaného etylénu (PTFE).‘
                           
                        
            
                  2.
               
               
                  V časti II prílohy IV sa položka AA010 nahrádza takto:
                  
                              „AA010
                           
                           
                              261900
                           
                           
                              Troska, okuje/okoviny a ostatný odpad zo železiarskeho a oceliarskeho priemyslu (3)“.
                           
                        
            
                  3.
               
               
                  V zozname B v časti 3 prílohy V sa položka AA010 nahrádza takto:
                  
                              „AA010
                           
                           
                              261900
                           
                           
                              Troska, okuje/okoviny a ostatný odpad zo železiarskeho a oceliarskeho priemyslu (5).“